Source: https://domov.sme.sk/c/3550998/rozsudok-v-kosickej-vypalnickej-kauze-opat-nepadol.html
Timestamp: 2017-05-24 13:43:15+00:00
Document Index: 506081

Matched Legal Cases: ['súd ', 'súd ', 'súd ', 'súd ', 'súd ', 'súd ']

Rozsudok v košickej výpalníckej kauze opäť nepadol - domov.sme.sk
Zobraziť všetky sekcie Rozsudok v košickej výpalníckej kauze opäť nepadol
KOŠICE 23. októbra (SITA) - Okresný súd Košice II dnes opätovne odročil pojednávanie s Košičanmi Róbertom O., Jánom B. a Pavlom G., na ktorom mali odznieť záverečné reči a po nich rozsudok týkajúci sa ... 23. okt 2007 o 15:13 SITA
Písmo:A-|A+0KOŠICE 23. októbra (SITA) - Okresný súd Košice II dnes opätovne odročil pojednávanie s Košičanmi Róbertom O., Jánom B. a Pavlom G., na ktorom mali odznieť záverečné reči a po nich rozsudok týkajúci sa vydierania dvojice podnikateľov z firmy Energyco, s. r. o. Dôvodom odročenia na 11. decembra bola neprítomnosť obhajkyne jedného z obžalovaných, ktorá je na liečení a jej mandant nesúhlasil s tým, aby ju zastupovala obhajkyňa spoluobžalovaného Róberta O. K termínu 11. december súd dospel po dohode s obhajcami a s prihliadnutím na to, že obžalovaný Róbert O. má v novembri pojednávanie aj na Špeciálnom súde, a to vo veci trestného činu založenia, zosnovania a podporovania zločineckej skupiny a teroristickej skupiny, ktoré je naplánované na dva týždne. Róbert O., Ján B. a Pavol G. čelia obžalobe z trestného činu vydierania podnikateľov z firmy Energyco formou spolupáchateľstva, ktorého sa mali dopustiť 24. apríla 2002. Podľa obžaloby prokurátora všetko organizoval a riadil Róbert O. V tejto kauze už okresný súd vyniesol dva rozsudky - v obidvoch prípadoch uznal vinným z trestného činu vydierania len obžalovaného Pavla G. Vymeral mu trojročný trest odňatia slobody v prvej nápravnovýchovnej skupine. V prípade jeho údajných komplicov okresný súd dospel k záveru, že ich účasť na vydieraní nebola jednoznačne preukázaná. Prokurátor sa však proti rozsudku zakaždým odvolal. Krajský súd v Košiciach prvostupňový rozsudok dvakrát zrušil a vrátil na doplnenie dokazovania, čo sa aj stalo. Napriek viacerým pokusom tretí rozsudok ešte nepadol.
Róbert O. je vo väzbe pre obvinenie z inej závažnej trestnej činnosti, o ktorej bude pojednávať Špeciálny súd. Zvyšní dvaja obžalovaní sú stíhaní na slobode. Agentúru SITA informovala hovorkyňa Krajského súdu v Košiciach Marcela Gálová. fu ;nr Nechajte si posielať ranný prehľad najdôležitejších správ e-mailom